ງານວາງສະແດງພາບຖ່າຍ ແລະ ຟີມສາລະຄະດີ-ເອກະສານໃນປະຊາຄົມອາຊຽນຢູ່ຫວຽດນາມ
ພິທີໄຂງານວາງສະແດງຮູບຖ່າຍແລະຟີມສາລະຄະດີ
ພາບ:baogiaothong
ຕອນຄ່ຳວັນທີ 14/5, ງານວາງສະແດງ ພາບຖ່າຍແລະຟີມສາລະຄະດີ-ເອກະສານໃນປະຊາຄົມອາຊຽນຢູ່ຫວຽດນາມໄດ້ຖືກໄຂຂຶ້ນຢູ່ເຂດທ່ອງທ່ຽວສາກົນ ຕວນເຈົາ ແຂວງ ກວ໋າງນີງ. ນີ້ແມ່ນການເຄື່ອນໄຫວຕອບສະຫນອງປີປະຊາຄົມອາຊຽນໄດ້ຮັບການສ້າງຕັ້ງຢ່າງເປັນທາງການເມື່ອວັນທີ 31/12/2015 ໂດຍກະຊວງຖະແຫລງຂ່າວ ແລະ ສື່ສານ ສົມທົບກັບຄະນະກຳມະການປະຊາຊົນແຂວງ ກວ໋າງນີງຈັດຕັ້ງ. ງານວາງສະແດງໄດ້ແນະນຳພາບຖ່າຍ 300 ແຜ່ນ ແລະ ຟີມສາລະຄະດີ - ເອກະສານ 60 ເລື່ອງທີ່ຍາດໄດ້ລາງວັນໃນບັນດາລາຍການຄື: ງານມະໂຫລານພາບຖ່າຍສາກົນ ແລະ ຟີມສາລະຄະດີ - ເອກະສານ ກ່ຽວກັບປະເທດຊາດ ແລະ ປະຊາຊົນ ໃນປະຊາຄົມ ອາຊຽນປີ 2010, ງານມະໂຫລານພາບຖ່າຍ ແລະ ຟີມສາລະຄະດີ ເອກະສານ ກ່ຽວກັບການປົກປັກຮັກສາສິ່ງແວດລ້ອມ ແລະ ການປ່ຽນແປງຂອງດິນຟ້າອາກາດໃນປະຊາຄົມ ອາຊຽນ ປີ 2013 ຫລື ງານມະໂຫລານພາບຖ່າຍ - ຟີມສາລະຄະດີ ແລະ ເອກະສານກ່ຽວກັບບັນດາປະເທດໃນປະຊາຄົມ ອາຊຽນ ປີ 2015. ທ່ານ ເຈືອງມີງຕວນ, ລັດຖະມົນຕີກະຊວງຖະແຫລງຂ່າວ ແລະ ສື່ສານ ຫວຽດນາມ ເນັ້ນຫນັກວ່າ:
“ເຂົ້າຮ່ວມງານວາງສະແດງຄັ້ງນີ້ ພວກເຮົາເຂົ້າໃຈແຈ້ງກ່ຽວກັບວັດທະນະທຳ, ປະຊາຊົນ, ສິ່ງແວດລ້ອມຂອງບັນດາປະເທດໃນພາກພື້ນ ອາຊຽນ, ສ້າງເງື່ອນໄຂໃຫ້ບັນດາປະເທດນັບມື້ນັບຫຍັບມໍ່ໃກ້ກັນກວ່າ ເພື່ອພື້ນຖານວັດທະນະທຳ ອາຊຽນ ທີ່ເຂັ້ມຂົ້ນໄປດ້ວຍສີສັນຊາດ, ຫລາຍຮູບຫລາຍແບບ. ງານວາງສະແດງຄັ້ງນີ້ຄືດັ່ງຄຳຮຽກຮ້ອງປະຊາຊົນຫວຽດນາມ ຮ່ວມແຮງຮ່ວມໃຈສ້າງປະຊາຄົມອາຊຽນເພື່ອຈຸດໝາຍສັນຕິພາບ, ສະຖຽນລະພາບ, ການພັດທະນາ ແລະ ມຸ່ງໄປເຖິງປະຊາຊົນ, ຍົກສູງຄວາມຮັບຮູ້ຂອງບັນດາປະເທດກ່ຽວກັບການພັດທະນາຂອງປະຊາຄົມອາຊຽນ.”
(ແຫຼ່ງຄັດຈາກ VOV)